Der er søndag morgen sket et uheld i nordgående retning på Hirtshals-motorvejen syd for Brønderslev. Det betyder, at kun et spor er farbart, oplyser Vejdirektoratet på sin hjemmeside. Vagtchef Carsten Kjær fra Nordjyllands Politi fortæller, at to biler er kørt sammen på motorvejen. Politiet modtog meldingen om uheldet klokken 08.45. Alle personer er ifølge vagtchefen kommet ud af de to biler. Ingen af dem skulle være kommet alvorligt til skade.

Opsummering:
To biler er søndag morgen kørt sammen på Hirtshals-motorvejen syd for Brønderslev.